PRIM'AWLA TAL-QORTI ĊIVILI Fl-atti tar-Rikors għall-Ħruġ ta' Kontro-Mandat għall-Mandat ta' Sekwestru Numru 783/2021 fl-ismijiet: ROGER ZAMMIT VS. Dan huwa digriet finali dwar talba tal-kumpannija Frank Salt Real Estate Limited (minn issa 'l hemm imsejħa "Frank Angileri") magħmula taħt l-artikolu 836 tal-Kap 12 tal-Liġijiet ta' Malta għat-tħassir ta' mandat ta' sekwestru kawtelatorju; Daħla B'rikors imressaq fit-3 ta' Ġunju, 2021, Frank Angileri fissret li hija ġiet notifikata b'mandat ta' sekwestru kawtelatorju mitlub minn Roger Phiri Micallef għall-ammont ta' Hija tgħid li b'ċedola reġistrata fit-3 ta' Ġunju, 2021 hija ddepożitat din l-istess somma fl-atti tal-mandat sabiex dawn jiġu żbankati minn min għandu dritt skont il-liġi. Skont Frank Angileri dan id-depożitu iservi bħala garanzija li tagħmel tajjeb għall-pretensjonijiet li għandu kontriha Roger Phiri Micallef; Fid-dawl ta' dan id-depożitu, Frank Angileri qiegħda issa titlob lill-qorti biex il-mandat inkwistjoni jiġi mneħħi għall-finijiet tal-artikolu 836(1)(ċ), (e) u (f) tal-Kapitolu 12 tal-Liġijiet ta' Malta; B'digriet tagħha tal-4 ta' Ġunju, 2021, il-qorti ordnat in-notifika lil Roger Phiri Micallef, bi żmien sebat ijiem għan-nota bħala tweġiba għat-talbiet ta' Frank Angileri; Roger Phiri Micallef wieġeb fit-28 ta' Ġunju, 2021, fejn qal li hu m'għandu l-ebda oġġezzjoni li l-mandat jitħassar u dan għaliex huwa wasal fi ftehim barra mill-qorti li temm kull tilwima li huwa kellu ma' Frank Angileri; Fl-24 ta' Mejju, 2021, il-Prim'Awla tal-Qorti Ċivili laqgħet talba ta' Roger Phiri Micallef biex jinħareġ mandat ta' sekwestru kawtelatorju kontra Frank Angileri, fl-ammont ta' Ir-raġuni għaliex intalab dan l-ammont kienet minħabba, «somma dovuta mill- intimata lir-rikorrenti bħala sehmu minn senseriji u agency fees għall-bejgħ ta' proprjetà, kif ukoll remunerazzjoni oħra»; Roger Phiri Micallef fetaħ kawża fl-24 ta' Mejju, 2021, fl-ismijiet Roger Phiri Micallef v. Frank Salt Real Estate Limited (Rik Nru: 495/2021) fejn talab lill-qorti sabiex tikkundanna lil Frank Angileri tħallsu s-somma ta' €18,228.88, flimkien ma' mgħax u spejjeż ġudizzjarji; Fit-3 ta' Ġunju, 2021, Frank Angileri ippreżentat ċedola li bis-saħħa tagħha ddepożitat is-somma ta' €18,228.88, li hija msemmija fil-mandat. Dan id-depożitu sar permezz ta' bank draft bin-numru 67530; Aktar tard, fit-28 ta' Ġunju, 2021, Roger Phiri Micallef ressaq nota fl-atti ta' Roger Phiri Micallef v. Frank Salt Real Estate Limited (Rik Nru: 495/2021), li biha ċeda l- kawża minħabba transazzjoni; Konsiderazzjonijiet Frank Angileri issejjes it-talba tagħha biex jitneħħa l-mandat fuq tliet raġunijiet imsemmija fl-artikolu 836(1) tal-Kap 12 tal-Liġijiet ta' Malta; L-ewwel raġuni mogħtija minn Frank Angileri hija l-għoti ta' garanzija xierqa oħra permezz ta' bank draft, fl-ammont ta' €18,228.88 biex tagħmel tajjeb għall- pretensjonijiet ta' Roger Phiri Micallef (artikolu 836(1)(ċ) tal-Kap 12 tal-Liġijiet ta' Huwa miżmum fil-ġurisprudenza li biex il-garanzija titqies bħala waħda tajba, din trid tkun ġejja minn assi jew flus tal-persuna li kontriha jkun inħareġ il-mandat (ara inter alia Paul Johansen v. Rudolph Cutajar Lofaro deċiża mill-Prim'Awla tal-Qorti Ċivili nhar l-10 ta' Settembru, 2009). Ifisser dan li l-ġid li jkun qiegħed jiġi provdut bħala garanzija jrid ikun wieħed li jkun disponibbli lill-esekutat u mhux ġid li l- esekutat ikun qiegħed igawdi minnu bir-rieda ta' terzi (ara Office Technology Ltd v. J.M. Supplies Co. Ltd deċiża mill-Prim'Awla tal-Qorti Ċivili fis-26 ta' Huwa sewwasew għalhekk li ġie mtenni għadd ta' drabi li l-garanzija alternativa għandha f'ħaġa tanġibbli fil-patrimonju disponibbli u mhux fuq sempliċi wegħda jew xi ħaġa li tkun mistennija li sseħħ fil- ġejjieni (ara Mario Gouder et v. Suzanne Cortis deċiża mill-Prim'Awla tal- Qorti Ċivili fit-3 ta' Awwissu, 2009 u Buz-Dov Developments Ltd v. Gordon Mirone et deċiża mill-Prim'Awla tal-Qorti Ċivili fit-3 ta' Frar, 2011, fost ħafna oħrajn); Il-piż tal-prova li hemm ġid ieħor li jista' jagħmel tajjeb għall-pretensjonijiet tal- esekutant jaqa' biss fuq il-parti li tkun trid tneħħi l-mandat (ara Alfred Catalogna et v. Saviour Babayaro deċiża mill-Prim'Awla tal-Qorti Ċivili fil-25 ta' April, 2008 u Western Company Limited v. Anthony Shoval et deċiża mill-Prim'Awla tal-Qorti Ċivili fid-29 ta' Settembru, 2020); L-importanti huwa li l-garanzija trid tkun waħda soda, ċara u li tista' tiġi użata mill- persuna li jkun kiseb il-mandat (ara Ranger Company Ltd v. Euro Imports Ltd deċiża mill-Prim'Awla tal-Qorti Ċivili fl-20 ta' Frar, 2003 u Jamar Malta Limited v. Office Group Limited deċiża mill-Prim'Awla tal-Qorti Ċivili fl-10 ta' Awwissu, Illi fil-każ tagħna, il-garanzija alternattiva mogħtija minn Frank Angileri huwa bank draft maħruġ mill-HSBC Bank Malta plc. Biex jinħareġ bank draft, l-individwu jkun ittrasferixxa s-somma msemmija fil-bank draft għal ġol-kont tal-bank. Mingħajr it- trasferiment tal-flus, il-bank ma joħroġx il-bank draft. Ifisser għalhekk li l-ħruġ tal- bank draft hija prova minnha nfisha li l-flejjes huma disponibbli; Fil-fehma tal-qorti, garanzija magħmula minn bank draft hija waħda tajba u ta' min joqgħod fuqha għall-għanijiet tal-artikolu 836(1)(ċ) tal-Kap 12 tal-Liġijiet ta' Għalhekk il-qorti ssib li biċ-ċedola ta' depożitu, fl-ammont ta' €18,228.88, Frank Angileri seħħilha ġġib raġuni tajba biex tħassar il-mandat ta' sekwestru It-tieni raġuni miġjuba minn Frank Angileri biex tneħħi l-mandat hija li l-garanzija mogħtija minnha hija waħda biżżejjed skont l-artikolu 836(1)(ċ) tal-Kap 12 tal- Liġijiet ta' Malta; Anke fuq hawnhekk, Frank Angileri għandha tingħata raġun għaliex il-bank draft fl- ammont ta' €18,228.88 ikopri l-ammont kollu li Roger Phiri Micallef talab li jikkawtela bil-mandat ta' sekwestru sakemm tinqata' l-kawża li fetaħ; Illi għalhekk, il-qorti ssib li t-talba għat-tħassir tal-Mandat fuq din il-kawżali hija L-aħħar raġuni mressqa minn Frank Angileri, kif mibnija fuq l-artikolu 836(1)(f) tal- Kap 12 tal-Liġijiet ta' Malta, tirkeb fuq iż-żewġ raġunijiet ta' qabel; Huwa naturali li ladarba Frank Angileri seħħilha turi li ġabet garanzija alternattiva u biżżejjed biex tissodisfa l-ammonti li xtaq jikkawtela Roger Phiri Micallef, allura jsegwi li Frank Angileri irnexxilha wkoll li turi li hemm ċirkostanzi raġonevoli biex il-mandat ma jibqax fis-seħħ skont l-artikolu 836(1)(f) tal-Kap 12 tal-Liġijiet ta' Malta; Kif ingħad mill-Qorti tal-Appell fid-deċiżjoni Tyrell Corporation Limited v. Yirun Europe GmbH et tal-14 ta' Jannar, 2021, «il-kwestjoni ta' jekk huwiex raġonevoli li Mandat kawtelatorju jinżamm fis-seħħ jew jekk huwiex meħtieġ jew ġustifikabbli li tali Mandat jinżamm fis-seħħ ma tiddependi xejn mill-eventwali ċaħda tal-kawżali fil-mertu tat-talbiet tal-intimata eżekutanti»; Dak li jgħodd biex tista' titħaddem din id-dispożizzjoni huwa li jintwera minn min irid li jitħassar il-mandat, li wara l-ħruġ tal-mandat, tkun tbiddlet xi ċirkostanza li minħabba fiha ma jkunx xieraq li l-istess mandat jibqa' għalkollox jew f'parti minnu fis-seħħ. Din it-tifsira toħroġ mill-kliem "jinżamm" u "aktar meħtieġ" li jinsabu fl-imsemmi artikolu 836(1)(f), liema kliem jagħtu x'jifhmu li dak li qabel kien jiġġustifika l-ħruġ u ż-żamma fis-seħħ tal-Mandat issa m'għadux il-każ (Ivan John Micallef Lowell v. Antoine El Werfelly Falzon, Appell Superjuri tat-12 ta' Jannar, 2021); Fil-każ tagħna, wara l-ħruġ tal-mandat sar id-depożitu tal-bank draft biċ-ċedola ta' Terġa' u tgħid, jirriżulta wkoll li fit-28 ta' Ġunju, 2021, Roger Phiri Micallef saħanistra ċeda wkoll il-pretensjonijiet tiegħu kontra Frank Angileri għaliex wasal fi ftehim biex iwaqqa' l-kawża li fetaħ; Jiġi b'hekk, li l-Qorti ssib li Frank Angileri seħħilha tagħti raġuni tajba għaliex il- mandat għandu jitħassar ukoll fuq din il-kawżali; Għaldaqstant għar-raġunijiet fuq imsemmija din il-qorti qiegħda tipprovdi dwar ir-rikors tat-3 ta' Ġunju, 2021 billi tilqa' t-talba u tordna b'hekk it-tħassir tal-Mandat ta' Sekwestru kawtelatorju numru 783/2021, maħruġ fl-24 ta' Mejju, 2021, għall-finijiet tal- artikolu 836(1)(ċ), (e) u (f) tal-Kapitolu 12 tal-Liġijiet ta' Malta; Darba li l-partijiet waslu fi ftehim dwar it-tilwima li kellhom, il-qorti qiegħda tħalli l-ispejjeż marbuta ma' dan ir-rikors, bla taxxa bejniethom; Digriet kamerali mogħti llum, nhar it-Tnejn, 28 ta' Ġunju, 2021 Deċiżjoni Imħallef Deputat Reġistratur